
ŠAKIŲ RAJONO SAVIVALDYBĖS TARYBA

SPRENDIMAS

DĖL PRITARIMO UŽDAROSIOS AKCINĖS BENDROVĖS „ŠAKIŲ VAISTINĖ“ LIKVIDAVIMUI
2014 m. gegužės 29 d. Nr. T-181
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 22 punktu, Akcinių bendrovių įstatymo (Žin., 2000, Nr. 64-1914; 2003, Nr. 123-5574) 25 straipsnio 3 dalimi bei atsižvelgdama į rajono savivaldybės administracijos direktoriaus 2007 m. liepos 12 d. įsakymu Nr. AT-889 patvirtintų Atstovavimo savivaldybei bendrovėse taisyklių 20.2.1 punktą ir į tai, kad Šakių rajono savivaldybė turi 11994 vnt., uždarosios akcinės bendrovės „Šakių vaistinė“ akcijų, kurios suteikia 97,35 proc. balsų, nusprendžia:

1. Pritarti uždarosios akcinės bendrovės „Šakių vaistinė“ likvidavimui.

2. Pavesti rajono savivaldybės administracijos direktoriui siūlyti uždarosios akcinės bendrovės „Šakių vaistinė“ vadovui papildyti bendrovės eilinio visuotinio akcininkų susirinkimo darbotvarkę klausimu dėl bendrovės likvidavimo.

